Source: http://radioblaj.caritas-blaj.ro/?la-un-pas-de-finala-volei-alba-blaj-conduce-csm-bucuresti-cu-2-0-la-general.-cronica-si-declaratii,875
Timestamp: 2018-08-16 06:31:47+00:00

Document:
La un pas de finala: Volei Alba Blaj conduce CSM Bucuresti cu 2-0 la general. Cronica si declaratii - Radio Blaj
La un pas de finala: Volei Alba Blaj conduce CSM Bucuresti cu 2-0 la general. Cronica si declaratii
Volei Alba Blaj s-a impus si in al doilea meci cu CSM Bucuresti din semifinalele campionatului. Dupa ce vineri seara a invins categoric cu 3-0, sambata la pranz formatia noastra a trecut de bucurestence cu scorul de 3-1 (23-25, 25-23, 25-19, 25-22) si a devenit favorita la calificarea in finala campionatului. Volei Alba Blaj trebuie sa castige o partida din urmatoarele trei meciuri cu CSM Bucuresti pentru a juca, in premiera, finala campionatului. Meciurile 3 si 4 sunt programate la Bucuresti, pe 30 si 31 martie, ambele de la ora 17.00, si vor fi transmise in direct de Digisport.
Fiecare meci al semifinalei porneste de la zero, indiferent de rezultatul inregistrat in precendentul. Aceasta regula s-a mentinut si la Blaj, in cel de-al doilea meci al confruntarii Volei Alba Blaj - CSM Bucuresti, cand am avut parte de o partida diferita fata de cea de vineri seara. Invinsa fara drept de apel in primul meci, CSM Bucuresti a oferit o replica mult mai puternica si a parut o alta echipa in debutul jocului de sambata. Bucurestencele au jucat agresiv, si-au imbunatatit prestatia la serviciu si au fentat jocul la blocaj al blajencelor, astfel incat au castigat meritat primul set, cu 25-23, dupa un joc mai consistent. Setul al doilea a fost probabil cel care a contat foarte mult in stabilirea rezultatului final al partidei. A fost un set echilibrat, in care inspiratia lui Darko Zakoc a fost decisiva. Tehnicianul sarb le-a scos din teren pe Nemtanu si Utla si le-a introdus pe Dudnic si Djerisilo, la fel ca in meciul de vineri seara, iar cele doua mutari au dat roade. Punctul culminat al setului 2 a fost la 23-23, cand fetele noastre au obtinut cele doua puncte care au stabilit castigatoarea setului. Seturile 3 si 4 au fost dominate clar de Volei Alba Blaj, care a condus in permanenta la diferente linistitoare, pe care si le-a adjudecat meritat. Putine emotii am inregistrat in setul 4, cand de la 18-11 s-a facut 23-22, dar inca odata Darko Zakoc si-a dovedit clasa la time-out-uri si fetele noastre au inchis meciul dupa mai bine de doua ore de la primul fluier al arbitrilor.
A fost un meci 2 in care a stralucit pur si simplu Ivana Djerisilo, experimentata jucatoare din Serbia aratand ca este un pariu reusit pentru Volei Alba Blaj. Si in al doilea meci a impresionat jocul in aparare al echipei noastre, cu Katja Medved din nou excelenta, insa nu putem trece cu vederea prestatia foarte buna din ambele partide a ridicatoarei Bojana Radulovic, atat pe faza de atac, cat si pe faza de aparare, cu o intuitie foarte buna pe fileu, unde a reusit sa blocheze multe faze in care centrii adversi pareau ca nu au probleme in a pune jos mingile respinse de preluarea echipei noastre.
Darko Zakoc a inceput cu aceeasi echipa ca in meciul de vineri seara: Bojana Radulovic, Adina Salaoru (cpt.), Roxana Ivanof, Martina Utla, Ioana Nemtanu, Tzvetelina Zarkova si Katja Medved (libero). Au mai evoluat Adriana Dudnic, Ivana Djerisilo si Jacqueline Rodrigues de Souza. Rezerve neutilizate: Natalia Matseichyk si Adina Stanciu.
"M-am asteptat ca meciul de astazi sa fie mai greu decat cel de aseara. CSM-ul este o echipa cu multe combinatii si multe posibilitati, a venit sa nu piarda si al doilea joc, au avut o reactie de moral si a fost un meci dificil pentru noi, dar sunt mandru de fete. Nu am jucat la nivelul la care am facut-o vineri seara, dar dorinta noastra si momentele decisive au fost avantajul nostru in aceasta partida, impreuna cu toata atmosfera din sala noastra. Este 2-0, eu am mai zis, de multe ori la acest scor multe echipe se relaxeaza, eu vreau sa schimb si mentalitatea acestei echipe, stiu ca multe jucatoare nu au fost in semifinale ca favorite, pentru ca noi suntem acuma favoriti, acolo va fi presiune pe echipa CSM-ului, asta e in avantajul nostru. La noi in Serbia se zice ca ce poti face astazi, nu lasa pe maine si avem 8-10 zile sa ne pregatim bine, sa ne recuperam si sa mergem sa transam calificarea in finala inca de la primul meci de la Bucuresti. Sa nu ne gandim deocamdata la finala, mai avem de jucat pentru a ajunge acolo. Intai sa ne calificam in finala. Daca vom reusi asta, ne va fi mai usor in finala, pentru ca vom avea obiectivul din acest an indeplinit si vom juca mai relaxat si mai cred ca la finala echipa noastra va avea si forma cea mai buna. Cred ca daca trecem de CSM, o sa fie bine pentru noi. Sunt convins ca, in meciurile 3 si 4, CSM Bucuresti va beneficia de aportul ridicatoarei Ana Tiemi Takagui, nu vreau sa comentez daca din aceasta cauza au fost programate cele doua jocuri la o distanta atat de mare de primele, sunt lucruri care se intampla numai in Romania, eu sunt sportiv si imi vad de treaba mea si pentru mine o victorie impotriva unui adversar aflat cu echipa completa este un triumf si mai mare."
Adina Salaoru, capitan Volei Alba Blaj:
"Au fost o lupta crancena in cele doua meciuri, dar ne bucuram ca spectacolul s-a incheiat in favoarea noastra. Ne-am pregatit intens de ambele partide si ne bucuram ca s-au incheiat cu bine. Cred ca diferenta a fost facut la serviciu, am servit mai bine, in special in primul meci, iar in cel de-al doilea meci ne-am dorit mai mult victoria decat adversarii nostri. Foarte mult a contat aportul suporterilor, au fost alaturi de noi tot timpul, ne-au facut sa mergem mai departe atunci cand am avut momente mai slabe si e foarte important sa fie alaturi de noi sa ne sprijine in continuare. La Bucuresti mergem concentrate si speram sa aducem o victorie de acolo. Ar fi extraordinar pentru noi sa jucam finala."
"Eu zic ca inca nu suntem favoriti la calificarea in finala, urmeaza doua meciuri mult mai grele la Bucuresti decat cele de la Blaj. Trebuie sa fim concentrati si sa castigam un meci la Bucuresti. Va fi foarte greu, ei o vor avea in teren pe ridicatoarea Tiemi, a carei absenta s-a vazut in meciurile de aici, va fi foarte greu, dar mergem acolo increzatori, bazandu-ne pe forta pe care am aratat-o la Blaj. Suntem o echipa foarte puternica, iar faptul ca la aceste jocuri am aratat un volei de mare calitate in Romania se datoreaza antrenorilor, intotdeauna au spus ca valoarea se va vedea la finalul lunii martie sau in aprilie si au avut dreptate. Pentru asta trebuie sa le multumim lor, pentru munca pe care au facut-o la Blaj. Am avut un public extraordinar si inca odata se dovedeste faptul ca voleiul este un sport care la Blaj a prins, iar modul in care joaca echipa si rezultatele care au venit pe parcursul acestor ani a facut ca si publicul sa fie la inaltime. A fost un public extraordinar si impreuna cu el am castigat aceste meciuri si de aceea le dedicam succesele celor prezenti in sala dar si celor care au privit aceste meciuri la televizor. O calificare in finala ar reprezenta pentru noi un lucru extraordinar si faptul ca am ajuns pana aici, medalia de bronz de anul trecut, calificarea in semifinalele Cupei Romaniei reprezinta ceva extraordinar pentru o comunitate de 20.000 de suflete, cum este Blajul."
Pentru a disputa, in premiera, finala campionatului, Volei Alba Blaj trebuie sa castige o partida din urmatoarele trei meciuri cu CSM Bucuresti. Meciurile 3 si 4 sunt programate la Bucuresti, pe 30 si 31 martie, ambele de la ora 17.00, si vor fi transmise in direct de Digisport. In cazul in care dupa 4 jocuri scorul va fi egal, partida decisiva se va disputa la Blaj, pe 2 aprilie sau la o alta data stabilita de FRV.

References: CSM 
 CSM 
 CSM 
 CSM 
 CSM 
 CSM 
 CSM 
 CSM